بین الاقوامی مرکز برائے نظریاتی طبیعیات

عبد السلام بین الاقوامی مرکز برائے نظریاتی طبیعیات (ب.م.ن.ط) ایک تحقیقی مرکز ہے جو طبیعیات اور ریاضیاتی علوم کے لیے وقف ہے۔ یہ مرکز ٹریسٹ، فریولی وینیزیا جیولیا، اٹلی میں واقع ہے۔

یہ مرکز اطالوی حکومت، یونیسکو اور بین الاقوامی ایٹمی توانائی ایجنسی کے درمیان ایک سہ فریقی معاہدے کے تحت کام کرتا ہے۔ یہ میرمار پارک کے قریب، ٹریسٹ شہر کے مرکز سے تقریباً 10 کلومیٹر کے فاصلے پر واقع ہے۔ اس مرکز کی بنیاد 1964 میں پاکستانی نوبل انعام یافتہ عبد السلام نے رکھی تھی۔

ب.م.ن.ط ٹریسٹ سسٹم کا حصہ ہے، جو ٹریسٹ میں قومی اور بین الاقوامی سائنسی اداروں کا ایک نیٹ ورک ہے، جسے اطالوی طبیعیات دان پاؤلو بڈینچ نے فروغ دیا۔